หนูอยากจะถามว่า หนูมีตกขาวข้นเหนียว ปวดท้องน้อย มีปวดหัวด้วยแต่บางครั้ง หนูอยากทราบว่า หนูจะมีประจำเดือนไหมคะ
สวัสดีค่ะ หากอายุอยู่ในช่วง 11-14 ปี ยังไม่เคยมีประจำเดือนมา แต่เริ่มมีพัฒนาการทางเพศบางแล้ว เช่น มีขนที่รักแร้ มีขนที่หัวหน่าว เต้านมเริ่มนูนขึ้น หัวนมเริ่มขยาย สะโพกเริ่มขยาย เป็นต้น ก็ถือว่าปกติดี และควรรอจนถึงอายุ 15 ปีก่อน หากอายุถึง 15 ปีแล้ว ประจำเดือนยังไม่มา จึงจะถือว่าผิดปกติ โดยอาจเกิดจาก1. ภาวะเยื่อพรหมจรรย์ไม่ขาด ถือเป็นความผิดปกติมาแต่กำเนิดที่เยื่อพรหมจรรย์ไม่ขาดเป็นรูหรือเป็นช่องเปิดสู่ภายนอก เมื่อเข้าสู่วัยที่ควรมีประจำเดือน จะทำให้มีอาการปวดท้องน้อยทุกเดือน แต่ไม่มีประจำเดือนออกมา ส่วนพัฒนาการทางเพศด้านอื่นๆ เช่น การมีเต้านม มีขนหัวหน่าว สะโพกผาย เป็นต้น จะพัฒนาตามวัยปกติ2. มีการพัฒนาที่ผิดปกติของเนื้อเยื่อที่จะเจริญไปเป็นมดลูก (Mullerian agenesis) ทำให้ไม่มีมดลูกและช่องคลอดเกิดขึ้น แต่ยังมีรังไข่เป็นปกติ ทำให้การพัฒนาทางเพศด้านอื่นๆ ยังเป็นปกติ3. มีเนื้องอกของต่อมใต้สมอง ซึ่งมีหน้าที่สร้างฮอร์โมนเพื่อการมีประจำเดือน จึงส่งผลให้ไม่มีประจำเดือน ส่วนการพัฒนาทางเพศด้านอื่นๆ ยังเป็นปกติ4. รังไข่ไม่พัฒนา หรือ รังไข่หยุดทำงานก่อนเวลาอันควร โดยหากเกิดก่อนวัยที่จะมีประจำเดือน ก็ไม่มีประจำเดือนเลย และไม่มีการพัฒนาทางเพศด้านอื่นๆ เช่น ไม่มีเต้านมที่ขยายขึ้น ไม่มีขนหัวหน่าว สะโพกไม่ขยาย เป็นต้น5. มี โครโมโซมเป็นเพศชาย (XY) และมีต่อมเพศซึ่งเป็นของเพศชายคอยสร้างฮอร์โมน แต่เนื้อเยื่อต่างๆ ของร่างกายไม่มีการตอบสนองต่อฮอร์โมนเพศชาย จึงทำให้ลักษณะภายนอกเป็นผู้หญิง เรียกว่า tesicular ferminizationสำหรับการมีตกขาวข้นเหนียวออกจากช่องคลอด หากไม่มีมีกลิ่นเหม็น ไม่มีแสบหรือคันช่องคลอด ก็ถือว่าปกติดี ทั้งนี้โดยปกติ การมีตกขาวจะเริ่มเมื่อเข้าสู่วัยเจริญพันธ์ ดังนั้นการที่มีตกขาว แสดงว่าร่างกายเริ่มมีการผลิตฮอร์โมนเพศแล้ว ดังนั้น ประจำเดือนก็น่าจะเริ่มมีมาในที่สุดค่ะ